[{"text_idx": "#000007", "text": "Ymchwil newydd yn cofnodi effaith COVID-19"}, {"text_idx": "#000011", "text": "Mae anghenion allweddol a ddaeth i\u2019r amlwg o ganlyniad uniongyrchol i\u2019r Coronafeirws a\u2019r cyfyngiadau a roddwyd ar waith yn cynnwys iechyd meddwl a waethygodd oherwydd gorbryder ac unigrwydd, ansicrwydd economaidd oherwydd straen ar gyllid cartrefi a cholli swyddi, allga\u0301u digidol a cholli llawer o wasanaethau wyneb yn wyneb. Cafwyd bod yr achosion hyn o natur agored i niwed a ddaeth i\u2019r amlwg yn clystyru gyda\u2019i gilydd ac roeddent yn aml wedi\u2019u patrymu ar hyd llinellau anghydraddoldeb cymdeithasol a oedd eisoes yn bodoli."}, {"text_idx": "#000012", "text": "Mae\u2019r ymchwil yn amlygu bod y sector gwirfoddol a chymunedol wedi bod yn ganolog wrth helpu i fynd i\u2019r afael a\u0302 theimlo\u2019n ynysig ac unigrwydd, mynd i\u2019r afael a\u0302 chanlyniadau allga\u0301u digidol a broceru mynediad at wasanaethau statudol a llenwi bylchau yn y ddarpariaeth yn ystod y cyfnod hwn."}, {"text_idx": "#000014", "text": "Gwybodaeth ac arbenigedd a ddelir gan staff a gwirfoddolwyr gan alluogi gwneud penderfyniadau cyflym o amgylch heriau gweithredol yn ystod cyfnodau o argyfwng\nMaint bach, diffyg hierarchaeth, a phrosesau cadarnhau cyflym sy\u2019n galluogi arloesi cyflym\nDull cyfannol o ddeall anghenion person\nWedi\u2019u gwreiddio mewn cymunedau lleol ac wedi\u2019u cysylltu a\u0302 rhwydweithiau lleol\nCydweithio a rhannu gwybodaeth a\u0302 sefydliadau eraill y sector gwirfoddol a chymunedol yn ogystal a\u0302\u2019r sector statudol\nGofal, ymrwymiad a thosturi gwirfoddolwyr a chyflogeion\nDysgu o brofiad cronedig o\u2019r gorffennol."}, {"text_idx": "#000015", "text": "Myfyriodd y cyfweleion ar heriau penodol a wynebwyd gan y sector gwirfoddol a chymunedol yn ystod y pandemig, gan gynnwys, diffyg cyllid diogel, effaith allga\u0301u digidol ar gwmpas gwasanaethau ac effeithiau\u2019r pandemig ar lesiant gweithlu\u2019r sector gwirfoddol a chymunedol ei hun. Ochr yn ochr a\u0302 rhai o\u2019r cyfleoedd yr oedd y pandemig wedi\u2019u creu, gan gynnwys yr arbedion amser a chostau o weithio digidol, mwy o gydweithio a\u0302 gwasanaethau statudol a mwy o gydnabyddiaeth a gwerthfawrogiad i\u2019r sector gwirfoddol a chymunedol cyfan."}, {"text_idx": "#000017", "text": "\u2018Mae hefyd yn tynnu sylw at bwysigrwydd nodi\u2019n gynnar y rhai a allai fod yn fwy agored i niwed o ran effeithiau uniongyrchol ac anuniongyrchol digwyddiadau andwyol, yn gysylltiedig ag iechyd, argyfwng amgylcheddol neu economaidd sy\u2019n rhoi dealltwriaeth ddefnyddiol o sut rydym yn wynebu heriau yn y dyfodol. Mae\u2019r adroddiad yn dangos pam mae dulliau ataliol o fynd i\u2019r afael a\u0302 natur agored i niwed ac anghydraddoldebau iechyd sylfaenol hirsefydlog yn parhau i fod yn flaenoriaethau allweddol i Iechyd Cyhoeddus Cymru.\u2019"}, {"text_idx": "#000026", "text": "Effaith cyllid Ewropeaidd yng Nghymru"}]